**Astudiaeth Achos 2**

Mae’r teulu’n cynnwys y fam, y tad a phedwar o blant. Mae’r plant yn 3, 8, 9 ac 11 oed. Ystyriwyd y teulu’n un 'anodd ei gyrraedd' am flynyddoedd lawer. Mae gan y tad anhwylder diffyg canolbwyntio a gorfywiogrwydd (ADHD), a chafodd ei labelu’n "bachgen drwg" yn yr ysgol, gan achosi iddo golli ymddiriedaeth mewn gweithwyr proffesiynol. Mae gan y ddau riant anghenion dysgu ychwanegol. Mae’r fam hefyd wedi cael diagnosis o anhwylder deubegynol. Yn lle derbyn cymorth, roeddent yn aml yn tynnu eu plant yn ôl o'r ysgol, gan arwain at bresenoldeb gwael.

Mae’r tad wedi bod yn ymosodol ar lafar yn y gorffennol oherwydd problemau cyfathrebu, tra bod y fam yn osgoi ymwneud â’r ysgol oherwydd ei hiechyd meddwl. Gwnaeth y gweithiwr gais am y Taliad Annibyniaeth Personol (PIP) i’r fam, a oedd yn llwyddiannus, gan roi cymorth ariannol sylweddol i'r teulu.

Dros amser, mae'r gweithiwr wedi ennill ymddiriedaeth y rhieni. Mae'r tad bellach yn cymryd rhan yn yr ymweliadau cartref ac yn gwerthfawrogi'r cymorth sy’n cael ei roi. Dros ddwy flynedd, mae'r gweithiwr wedi eirioli dros y bechgyn ag anhwylder sbectrwm awtistiaeth (ASD) drwy'r broses anghenion dysgu ychwanegol. Cafodd un o’r plant le yn Ysgol Arbennig Pen-y-Cwm, a chafodd y llall le mewn ysgol leol â chanolfan adnoddau. Dechreuodd y plant yn yr ysgolion ym mis Medi 2024. Gwnaeth hyn atal yr hynaf rhag dod o bosibl yn unigolyn nad yw mewn addysg, cyflogaeth na hyfforddiant (NEET). Mae'r plant yn ffynnu yn eu hamgylcheddau newydd.

Cafodd un plentyn ei ddiagnosis o ASD yr wythnos hon, ac mae'r llall yn debygol o gael diagnosis yn fuan. Rwy’n helpu’r teulu i lenwi’r ffurflenni PIP ar gyfer y plant. Mae'r rhieni bellach yn awyddus i gymryd rhan yn rhaglen EarlyBird i ddysgu sgiliau a strategaethau newydd i gefnogi eu plant ag ASD. Mae’r fam hefyd wedi dweud ei bod wedi gwneud ffrindiau â rhieni eraill wrth gatiau'r ysgol. Mae hyn yn nodi newid sylweddol yn sefyllfa’r teulu ddwy flynedd yn ôl.